**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 03.10.2014

**Návrh**

**na vyhlásenie obchodnej verejnej súťaže na prenájom nehnuteľností bývalého vojenského areálu nachádzajúceho sa v Bratislave časť Záhorská Bystrica, vo vlastníctve BSK.**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

MUDr. Valerián Potičný, MPH

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

október 2014

N á v r h u z n e s e n i a

**UZNESENIE č. ........ / 2014**

zo dňa 03.10.2014

Zastupiteľstvo Bratislavského samosprávneho kraja po prerokovaní materiálu

1. **v y h l a s u j e**

obchodnú verejnú súťaž za účelom prenájmu nehnuteľností:

* stavby súp. č. 4003 situovanej na parcele č. 2841/2 – sklad
* stavby súp. č. 4004 situovanej na parcele č. 2841/3 – sklad
* stavby súp. č. 4005 situovanej na parcele č. 2841/4 – sklad
* stavby súp. č. 4006 situovanej na parcele č. 2841/5 – sklad
* stavby súp. č. 4007 situovanej na parcele č. 2841/6 – sklad
* parcely č. 2841/1, o výmere 56 401 m2, ostatné plochy
* parcely č. 2841/2, o výmere 115 m2, zastavané plochy a nádvoria
* parcely č. 2841/3, o výmere 123 m2, zastavané plochy a nádvoria
* parcely č. 2841/4, o výmere 124 m2, zastavané plochy a nádvoria
* parcely č. 2841/5, o výmere 11 m2, zastavané plochy a nádvoria
* parcely č. 2841/6, o výmere 116 m2, zastavané plochy a nádvoria

nachádzajúcich sa v k. ú. Záhorská Bystrica, okres Bratislava IV, obec BA – m. č. Záhorská Bystrica vedených na LV č. 4877, vo vlastníctve Bratislavského samosprávneho kraja

1. **u k l a d á**

riaditeľovi Úradu Bratislavského samosprávneho kraja

- zverejniť oznámenie o vyhlásení obchodnej verejnej súťaže na Úradnej tabuli Bratislavského samosprávneho kraja, internetovej stránke Bratislavského samosprávneho kraja a v regionálnej tlači,

**T: po podpise Uznesenia**

- v spolupráci s Komisiou majetku, investícií a verejného obstarávania predložiť Zastupiteľstvu Bratislavského samosprávneho kraja po vykonaní verejnej obchodnej súťaže návrh na prenájom nehnuteľného majetku,

**T: 2/2015**

**s podmienkami:**

* nájomca podpíše nájomnú zmluvu do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote nájomca nepodpíše nájomnú zmluvu, uznesenie stráca platnosť,
* povinnosť nájomcu na vlastné náklady zrekonštruovať objekt, uviesť ho do prevádzky schopného stavu, architektonicky funkčne upraviť prenajaté nehnuteľnosti, stavby a pozemky pre celoročnú prevádzku a užívanie širokej verejnosti, najmä obyvateľov Bratislavského samosprávneho kraja,
* minimálna cena nájmu 1,- € /rok + daň z nehnuteľností,
* nájomná zmluva sa uzatvára na dobu určitú 25-tich rokov s povinnosťou nájomcu výhradne na svoje náklady zabezpečovať komplexnú starostlivosť, udržiavať predmet nájmu v prevádzkyschopnom stave, a to počas celej doby nájmu,
* účelom nájmu je využitie predmetných nehnuteľností na voľno-časové, športové a rekreačné aktivity pre širokú verejnosť,
* nájomca sa zaväzuje do predmetu nájmu investovať v priebehu 4 rokov minimálne sumu 150 000,-€ s DPH,
* prípadné technické zhodnotenie predmetu nájmu zrealizované nájomcom odpisuje nájomca,
* neodpísanú časť technického zhodnotenia predmetu nájmu sa nájomca zaväzuje po skončení dohodnutej doby nájmu bezodplatne previesť do vlastníctva BSK,
* v prípade skončenia nájmu z dôvodov na strane nájomcu sa neodpísaná časť technického zhodnotenia predmetu nájmu titulom zmluvnej pokuty stáva vlastníctvom prenajímateľa.

**D ô v o d o v á s p r á v a**

Objekt je pôvodne vojenský areál, pozostávajúci zo stavieb a pozemkov, evidovaný na LV č. 4877, v  k. ú. Záhorská Bystrica, okres Bratislava IV, obec BA – m. č. Záhorská Bystrica, vedených, vo vlastníctve Bratislavského samosprávneho kraja.

Bratislavský samosprávny kraj nadobudol uvedené nehnuteľnosti Kúpnou zmluvou od Ministerstva vnútra SR.

Predmetné nehnuteľnosti sa nachádzajú v Bratislave časť Záhorská Bystrica na ceste na Železnú studničku. Pozemky sú v chránenej krajinnej oblasti. Nehnuteľnosti sú situované v lesnom poraste, jedná sa o bývalé vojenské sklady s možnosťou využitia na rekreačné účely. Areál v súčasnosti nie je využívaný.

Uznesením č. 34/2010 Zastupiteľstvo Bratislavského samosprávneho kraja schválilo prebytočnosť dotknutých nehnuteľností – stavieb a pozemkov, zároveň schválilo predaj spôsobom vyhlásenia verejnej obchodnej súťaže. Obchodná verejná súťaž bola opakovane bezúspešne vyhlasovaná v dňoch 10.11.2010 4.10.2011. Dňa 24.9.2012 bola opätovne vyhlásená OVS, ktorá bola zrušená.

Vzhľadom k zemepisnej polohe ako aj charakteru areálu je ideálny spôsob jeho budúceho využitia na rekreačné účely, pre obyvateľov Bratislavského samosprávneho kraja ako aj širokú verejnosť.