**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

03. októbra 2014

**Schválenie**

**doplnenia Akčného plánu Úradu BSK pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej len Akčný plán BSK) o projekt č. 66 s názvom „Stratégia znižovania energetickej náročnosti budov vo vlastníctve BSK“.**

Materiál predkladá: Materiál obsahuje:

Ing. Martin Berta, CSc.1. Návrh uznesenia

podpredseda Bratislavského 2. Dôvodová správa

Samosprávneho kraja 3. Stanoviská komisií

Zodpovedná:

Mgr. Barbora Lukáčová

riaditeľka odboru stratégie, územného rozvoja a riadenia projektov

Bratislavského samosprávneho kraja

Spracovatelia:

oddelenie stratégie a územného rozvoja:

Mgr. Martin Hakel, BA

vedúci oddelenia stratégie a územného rozvoja

Bratislava

október 2014

Návrh uznesenia

**UZNESENIE č. ........... / 2014**

zo dňa 03. 10. 2014

Zastupiteľstvo Bratislavského samosprávneho kraja po prerokovaní materiálu

1. **schvaľuje**

doplnenie Akčného plánu Úradu BSK pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej len Akčný plán BSK) o projekt č. 66 s názvom „Stratégia znižovania energetickej náročnosti budov vo vlastníctve BSK“.

1. **ukladá**

riaditeľovi Úradu Bratislavského samosprávneho kraja:

**B.1.** zabezpečiť vypracovanie „Stratégie znižovania energetickej náročnosti budov vo   
 vlastníctve BSK“

Termín: 30.04.2015

**B.2.** predložiť „Stratégiu znižovania energetickej náročnosti budov vo   
 vlastníctve BSK“ na rokovanie Zastupiteľstva BSK

Termín: 30.06.2015

**D ô v o d o v á s p r á v a**

Zastupiteľstvo Bratislavského samosprávneho kraja (ďalej len „BSK“) schválilo 21.02.2014 uznesením č. 10/2014 znenie Akčného plánu Úradu BSK pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej len Akčný plán BSK) pričom v bode C. 1 uložilo riaditeľovi Úradu BSK zapracovať schválené priority poslancov Zastupiteľstva Bratislavského samosprávneho kraja do Akčného plánu BSK v termíne do 06/2014.

**ČASOVÉ PLNENIE UZNESENIA:**

**14.05.2014** - poslanci Zastupiteľstva Bratislavského samosprávneho kraja boli prostredníctvom podpredsedov BSK (listom z kancelárie predsedu), predsedu klubu nezávislých a nezaradených poslancov BSK vyzvaní na predloženie priorít poslancov Zastupiteľstva Bratislavského samosprávneho kraja do Akčného plánu BSK v súlade s Uznesením č. 10/2014 bod C.1 „zapracovať schválené priority poslancov Zastupiteľstva Bratislavského samosprávneho kraja do Akčného plánu BSK“

**20.05.2014** – termín na predkladanie priorít poslancov Zastupiteľstva BSK do Akčného plánu

**Jún 2014** – v priebehu júna boli pripomienky/námety poslancov prijaté podľa stanoveného termínu a následne vyhodnotené Odborom stratégie, územného rozvoja a riadenia projektov vo vzťahu k plneniu Programu hospodárskeho a sociálneho rozvoja Bratislavského samosprávneho kraja na roky 2014-2020, Akčným plánom BSK a schváleným rozpočtom BSK.

**20.06.2014** - v rámci uznesenia č.41/2014 „Informácia o plnení uznesení Zastupiteľstva Bratislavského samosprávneho kraja s termínom plnenia apríl - máj 2014“ Odbor stratégie, územného rozvoja a riadenia projektov informoval Zastupiteľstvo o priebežnom plnení Uznesenia č. 10/2014 s tým, že jednotlivé pripomienky poslancov budú prerokované v jednotlivých poslaneckých kluboch a následne bude materiál predložený na schválenie Zastupiteľstvu BSK v septembri 2014.

**11.08.-15.08.2014** – v tomto týždni prebehli prerokovania požiadaviek poslaneckých klubov k Akčnému plánu BSK s jednotlivými zástupcami politických strán za prítomnosti podpredsedu BSK Ing. Martina Bertu, CSc.

**Vyhodnotenie poslaneckých priorít podľa poslaneckých klubov Zastupiteľstva BSK**

**Poslanecký klub KDH**

Z predložených 25 návrhov:

* 20 priorít sa už nachádza v schválenom Akčnom pláne BSK zo dňa 21.02.2014;
* **2 priority (Zvýšenie energetickej hospodárnosti budov DSS v zriaďovateľskej pôsobnosti BSK a budov škôl a školských zariadení v zriaďovateľskej pôsobnosti BSK) sú predmetom rozšírenia Akčného plánu BSK v rámci projektu „Stratégia znižovania energetickej náročnosti budov vo vlastníctve BSK“;**
* 2 priority (Nová koncepcia rozvoja sociálnych služieb v BSK; Rozšírenie projektu Hodnotenie kvality sociálnych služieb v kompetencii BSK a monitorovanie ich plnenia o ďalšie prvky) budú riešené ako poslanecká iniciatíva zástupcov poslaneckého klubu KDH v príslušných komisiách Zastupiteľstva BSK – Finančná komisia, Komisia zdravotníctva a sociálnych vecí;
* 1 priorita (Podpora opráv komunikácií v správe hl. m. SR BA a jej mestských častí) bude riešená prostredníctvom strategického rozhodnutia Zastupiteľstva BSK v rámci komplexného riešenia obnovy a rekonštrukcie ciest na území BSK.

**Poslanecký klub SDKÚ-DS**

Z predložených 11 návrhov:

* 8 priorít sa nachádza v schválenom Akčnom pláne BSK zo dňa 21.02.2014;
* **2 priority (Energetické rekonštrukcie budov BSK; Udržateľné financovanie samosprávy) sú predmetom rozšírenia Akčného plánu BSK v rámci projektu „Stratégia znižovania energetickej náročnosti budov vo vlastníctve BSK“;**
* 1 priorita (Petržalská plaváreň) bola už riešená na Zastupiteľstve BSK dňa 20.06.2014 formou dotačného mechanizmu v súlade s VZN č. 6/2012.

**Poslanecký klub MOST-HÍD**

**Na základe odpovede podpredsedníčky BSK PhDr. Alžbety Ožvaldovej strana MOST-HÍD plne podporuje schválený Akčný plán BSK zo dňa 21.02.2014 a trvá jeho bezodkladnom plnení.**

**Poslanecký klub NEKA**

Z predložených 7 návrhov:

* 6 priorít sa nachádza v schválenom Akčnom pláne BSK zo dňa 21.02.2014;
* 1 priorita (Odstránenie disproporcie investícií v regióne Záhorie) bude riešená prostredníctvom strategického rozhodnutia Zastupiteľstva BSK týkajúce ho sa rovnomerného prerozdeľovania verejných zdrojov v území BSK.

**Poslanecký klub SaS – OKS - ZZ**

Z predložených 29 návrhov:

* 8 priorít sa nachádza v schválenom Akčnom pláne BSK zo dňa 21.02.2014;
* **6 priorít (Energetický audit budov vo vlastníctve Úradu BSK a zriaďovateľských organizácií BSK; Energetické opatrenia vo vlastníctve Úradu BSK a zriaďovateľských organizácií BSK; Spoločné obstarávanie energií; Energetický audit a zatepľovanie škôl; Vytvorenie fondu na obnovu škôl a školských zariadení; Vytvorenie fondu na obnovu NKP vo vlastníctve BSK) sú predmetom rozšírenia Akčného plánu BSK v rámci projektu „Stratégia znižovania energetickej náročnosti budov vo vlastníctve BSK“;**
* 3 priority (Prehľadný programový rozpočet; Spodrobniť programový rozpočet; Zverejňovanie investičných zámerov) budú riešené ako poslanecká iniciatíva zástupcov poslaneckého klubu SaS – OKS - ZZ v príslušných komisiách Zastupiteľstva BSK – Finančná komisia, Komisia majetku, investícií a verejného obstarávania;
* 4 priority (Otvorené komisie pre verejnosť; Systémové riešenie údržby ciest; Lineárny park Chorvátske rameno; Odborná škola v okrese Malacky) budú riešené prostredníctvom strategických rozhodnutí Zastupiteľstva BSK týkajúcich sa jednotlivých oblastí a kompetencií;
* 5 priorít (Zverejnenie aktuálneho stavu inventarizácie majetku na webe BSK; Používanie hlavičkových papierov; Zverejňovanie znaleckých posudkov; Aktualizácia a pravidelné dopĺňanie údajov v mobilnej aplikácii BSK; Upraviť smernicu o VO) – možno považovať za bežnú agendu Úradu BSK a návrhy na jej zlepšenie je potrebné predostrieť na pravidelných poradách p. riaditeľa Úradu BSK;
* 2 priority (Odkaz pre župana; Informačný portál o kultúrno-spoločenských podujatiach v BSK) sú predmetom riešenia prostredníctvom vytváranej webstránky projektybsk.sk a gob.sk;
* 1 priorita (Finančne podporiť cyklotrasu na trase KV-Sihoť-Kameňolom-Devín) je možné riešiť iba prostredníctvom dotačného mechanizmu BSK viď. VZN č. 6/2012, nakoľko komunikácia nie je vo vlastníctve BSK;

**Poslanecký klub SMK**

Z predložených 21 návrhov bolo:

* 11 priorít sa nachádza v schválenom Akčnom pláne BSK zo dňa 21.02.2014;
* 3 priority (Podporovať budovanie cyklotrás, športových ihrísk prostredníctvom dotačného systému župy; Podporovať a udržiavať národnostnú kultúru na štandardnej úrovni, osobitne sa zamerať na podporu činnosti miestnych a okresných organizácií CSEMADOKU; Eliminovať asimilačné praktiky vo verejnom živote voči občanom maďarskej národnosti a podpora zvyšovania znalostnej úrovne slovenského jazyka maďarskej menšiny) je možné riešiť iba prostredníctvom dotačného mechanizmu BSK viď. VZN č. 6/2012;
* 2 priority (Podporovať a udržiavať národnostné školstvo v zriaďovateľskej pôsobnosti BSK; Vytvorenie podmienok pre športové súťaže medzi školami v zriaďovateľskej pôsobnosti BSK vo vybraných disciplínach) budú riešené ako poslanecká iniciatíva zástupcov poslaneckého klubu SMK cez príslušné komisie Zastupiteľstva BSK – Komisia školstva, mládeže a športu;
* 1 priorita (Urýchlené vypracovanie koncepcie optimálnej siete LSPP a RZP) nie je kompetenciou BSK, ale Ministerstva zdravotníctva SR;
* 1 priorita (Pri údržbe ciest II. a III. triedy prideľovať financie pomernou časťou) bude riešená prostredníctvom strategického rozhodnutia Zastupiteľstva BSK týkajúce ho sa rovnomerného prerozdeľovania verejných zdrojov v území BSK;
* 3 priority (Schváliť štatút BSK; Podieľanie sa na tvorbe organizačnej štruktúry Úradu BSK; Spolupodieľanie sa na riadení Úradu BSK a spoločností v zriaďovateľskej pôsobnosti BSK) nie sú predmetom Akčného plánu BSK, ale gremiálnej porady poslaneckých klubov Z BSK.

**Záver**

Záverom možno skonštatovať, že hoci väčšina z priorít poslaneckých klubov Zastupiteľstva BSK, ktoré sú v súlade s PHSR BSK pre roky 2014 – 2020 sa už nachádza v podobe projektov Akčného plánu BSK, bolo žiaduce doplniť Akčný plán BSK o strategický projekt nesúci názov „**Stratégia znižovania energetickej náročnosti budov vo vlastníctve BSK“ s postupnosťou krokov implementácie** (predloženie informatívneho materiálu na Z BSK – december 2014; vypracovanie stratégie – apríl 2015).

**Strategický projekt napĺňa 10 priorít poslancov BSK**: Zvýšenie energetickej hospodárnosti budov DSS v zriaďovateľskej pôsobnosti BSK a budov škôl a školských zariadení v zriaďovateľskej pôsobnosti BSK; Energetické rekonštrukcie budov BSK; Udržateľné financovanie samosprávy; Energetický audit budov vo vlastníctve Úradu BSK a zriaďovateľských organizácií BSK; Energetické opatrenia vo vlastníctve Úradu BSK a zriaďovateľských organizácií BSK; Spoločné obstarávanie energií; Energetický audit a zatepľovanie škôl; Vytvorenie fondu na obnovu škôl a školských zariadení; Vytvorenie fondu na obnovu NKP vo vlastníctve BSK.

Predmetný projekt spolu s finančným zabezpečením ako aj čiastkovými úlohami je zaradený pod poradovým číslom 66 Akčného plánu BSK v časti, ktorej nositeľom je Odbor stratégie, územného rozvoja a riadenia projektov.

Aj napriek tomu, že viaceré priority poslancov Z BSK nie sú predmetom Akčného plánu BSK pre napĺňanie PHSR BSK pre roky 2014-2020 a týkali sa bežného fungovania Úradu BSK, či strategických rozhodnutí Zastupiteľstva BSK, uvedené priority boli prerokované s predsedami poslaneckých klubov BSK a p. podpredsedom BSK Bertom. Zároveň bol prijatý kompromisný návrh postupu riešenia vyššie vymenovaných priorít prostredníctvom poslaneckých iniciatív, gremiálnej porady či rokovania pléna Zastupiteľstva BSK.