**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

03. októbra 2014

**Návrh**

**Integrovaný dopravný systém v Bratislavskom kraji**

**Zmena koeficientu pre deľbu tržieb medzi zóny 100 a 101**

Materiál predkladá: Materiál obsahuje:

Ing. Martin Berta 1. Návrh uznesenia

podpredseda BSK 2. Dôvodová správa

4. Prílohy

5. Stanoviská komisií

Zodpovedný:

Ing. Marian Rovenský

predseda predstavenstva

Bratislavská integrovaná doprava, a.s.

Spracovatelia:

Ing. Zuzana Horčíková

riaditeľka odboru dopravnej integrácie

Bratislavská integrovaná doprava, a.s.

Ing. Peter Války

vedúci oddelenia ekonomiky dopravy

Bratislavská integrovaná doprava, a.s.

Bratislava

október 2014

Návrh uznesenia

**UZNESENIE č. ........... / 2014**

zo dňa 03. 10. 2014

Zastupiteľstvo Bratislavského samosprávneho kraja po prerokovaní materiálu

**A. schvaľuje**

A.1. zmenu dokumentu *Delenie tržieb medzi dopravcov BID*,schváleného zastupiteľstvom Bratislavského samosprávneho kraja uznesením 77/2010 zo dňa 5.11.2010 a schváleného zastupiteľstvom hlavného mesta SR Bratislavy uznesením č. 798/2009 zo dňa 19.11.2009 tak, že mení znenie bodu *2.2 Dekombinácia adresného cestovného lístka medzi zóny* tak, že sa zmení text prvej odrážky, ktorej pôvodné znenie sa mení na:

* *Ak obsahuje mestské zóny 100+101, je z predaja CL odpočítané čiastka daná tarifnou tabuľkou. Táto čiastka je rozdelená medzi zóny 100 a 101 v pomere podielu ich miestokilometrov.*

Upravený text bodu *2.2 Dekombinácia adresného cestovného lístka medzi zóny* je účinný od 1.11.2014.

A.2. v prípade, žemateriál v zmysle bodu A1 tohto uznesenia nebude v rovnakom znení schválené Zastupiteľstvom hlavného mesta SR Bratislavy a Ministerstvom dopravy, výstavby a regionálneho rozvoja Slovenskej republiky najneskôr do 90 dní od schválenia tohto uznesenia, stráca toto uznesenie platnosť.

**B. ukladá**

riaditeľovi Úradu Bratislavského samosprávneho kraja

B.1. v zmysle bodu A.1. zapracovať finančné dopady do rozpočtu na nasledovné roky.

T: priebežne

**D ô v o d o v á s p r á v a**

Dňom 1.6.2013 bola spustená I. etapa IDS BK na území hlavného mesta SR Bratislava a v okrese Malacky, ktorou sa realizovala čiastočná tarifná integrácia - zavedenie predplatných cestovných lístkov platných na integrovanom území u dopravcov Dopravný podnik Bratislava, Slovak Lines a Železničná spoločnosť Slovensko.

Delenie tržieb medzi dopravcov v IDS BK sa realizuje na mesačnej báze v zmysle schváleného materiálu „*Delenie tržieb medzi dopravcov BID*“. Systém delenia tržieb medzi dopravcov je založený na skutočne realizovaných výkonoch dopravcov, vyčíslených v ponúkaných miestových kilometroch, v jednotlivých tarifných zónach. Na zabezpečenie presnej a spravodlivej deľby tržieb medzi dopravcov bol v dňoch 24.09. a 25.09.2013 zrealizovaný dopravný prieskum v dopravných prostriedkoch všetkých dopravcov zapojených do IDS BK. Cieľom dopravného prieskumu bolo zistiť pomer využívania integrovaných cestovných lístkov k cestovným lístkom daného dopravcu (duálna tarifa). Následne boli výsledky dopravného prieskumu použité na úpravu parametrov pre rozúčtovanie tržieb - skutočne využité miestové kilometre v IDS BK namiesto ponúkaných miestových kilometrov.

V schválenej metodike bol pre rozdelenie tržieb medzi zóny 100 a 101 stanovený pevný koeficient 2:1 (tzn. 2 diely do zóny 100, jeden diel do zóny 101). V praxi sa však preukázalo, že takéto nastavenie koeficientu nezodpovedá skutočným výkonom v týchto dvoch zónach, ktorých priemerný pomer bol 3:1:

* zóna 100: 1.162.148.814 mkm
* zóna 101: 386.796.200 mkm

**Z toho dôvodu navrhujeme zmeniť pevný koeficient 2:1 na koeficient podľa skutočne realizovaných miestových kilometrov.** Navrhované riešenie si vyžaduje úpravu textu schváleného dokumentu Delenie tržieb medzi dopravcov BID v bode *2.2 Dekombinácia adresného cestovného lístka medzi zóny* v prvej odrážke nasledovne:

* *Ak obsahuje mestské zóny 100+101, je z predaja CL odpočítané čiastka daná tarifnou tabuľkou. Táto čiastka je rozdelená medzi zóny 100 a 101 ~~v pomere 2:1~~ v pomere podielu ich miestokilometrov.*

Zvyšné ustanovenia dokumentu, ako aj zvyšný text v samotnom bode 2.2 zostáva bez zmeny.

Spoločnosť BID po schválení tejto zmeny spracuje aktualizáciu dokumentu a sprístupní ho na webovej stránke.

Porovnanie dopadu tejto zmeny je v tabuľke č.1.

|  |  |  |
| --- | --- | --- |
| **Dopravca** | **Súčasný stav**  **(koeficient 2:1)** | **Nový stav**  **(koeficient podľa mkm)** |
| provízia predajcu | 0,81 € | 0,81 € |
| DPB | 25,21 € | 25,34 € |
| SL | 0,27 € | 0,24 € |
| ZSSK | 0,61 € | 0,51 € |

*Tabuľka č. 1: Príklad rozdelenia tržby z 30-dňového PCL 100+101 v hodnote 26,90€*

V prípade zmeny koeficientu sa tieto dopady budú meniť každý jeden mesiac, v ktorom bude zmena platiť, v priemere o sumu uvedenú v tabuľke č. 2. Údaje boli vypočítané na základe skutočnosti za mesiac máj 2014, ktorý sa najbližšie priblížil priemernému mesiacu.

|  |  |  |
| --- | --- | --- |
| **Dopravca** | **Súčasný stav**  **(koeficient 2:1)** | **Nový stav**  **(koeficient podľa mkm)** |
| DPB | 0 € | 9 380 € |
| SL | 0 € | - 1 836 € |
| ZSSK | 0 € | - 7 616 € |

*Tabuľka č. 2: Dopady na dopravcov po zmene koeficientu za jeden mesiac*

Materiál je v rovnakom znení prerokovávaný na zastupiteľstvách BSK aj Hlavného mesta SR Bratislavy.

V zmysle návrhu uznesenia odporúčame poslancom schváliť materiál tak, ako je uvedené v návrhu.