**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

Dňa 03.10.2014

**Návrh**

**na dlhodobý prenájom nehnuteľnosti - športovej haly, na Starej Vajnorskej č. 14, Bratislava, vo vlastníctve BSK**

Materiál predkladá: Materiál obsahuje:

**Ing. Igor Bendík**  1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

MUDr. Valerián Potičný, MPH

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

Mgr. Danica Harmaniaková

referent právneho oddelenia

Bratislava

september 2014

N á v r h u z n e s e n i a

**UZNESENIE č. ..................../2014**

**zo dňa 03.10.2014**

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

**prenájom nehnuteľnosti:**

* športovej haly - **nachádzajúcej sa v k. ú. Nové Mesto, okres Bratislava III, obec BA- m. č. Nové Mesto, vedenej na LV č. 4196, súp. č. stavby 11725,** situovanej na **parcele č. 17063/11 -** zastavané plochy a nádvoria o výmere 936 m2, vedenej na **LV č. 2056,**  v prospech Bratislavského samosprávneho kraja
* **pozemku parcela č. 17063/11** zastavané plochy a nádvoria o výmere 936 m2

víťazovi obchodnej verejnej súťaže na dlhodobý prenájom vyššie špecifikovanej nehnuteľnosti - spoločnosti

ŠKST BRASTISLAVA, s. r. o.

Zohorská 29

900 55 Lozorno

IČO: 36 664 782

za cenu 1,-€/rok

s podmienkami vyhlásenými v OVS:

* nájomca podpíše nájomnú zmluvu do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote nájomca nepodpíše nájomnú zmluvu, uznesenie stráca platnosť,
* doba nájmu dohodnutá na 20 rokov,
* účel nájmu – voľno – časové a športové aktivity,
* záväzok nájomcu na komplexnú starostlivosť o predmet nájmu, výhradne na svoje náklady počas celej doby nájmu,
* povinnosť nájomcu zrekonštruovať objekt a uviesť ho do prevádzkyschopného stavu a v tomto stave na vlastné náklady udržiavať, počas celej doby nájmu
* záväzok nájomcu investovať do predmetu nájmu minimálne sumu 500 000,-€ bez DPH najneskôr do štyroch rokov od účinnosti zmluvy,
* prípadné technické zhodnotenie predmetu nájmu odpisuje nájomca,
* neodpísanú časť technického zhodnotenia predmetu nájmu sa nájomca zaväzuje po skončení dohodnutej doby nájmu bezodplatne previesť do vlastníctva BSK,
* v prípade skončenia nájmu z dôvodov na strane nájomcu sa neodpísaná časť technického zhodnotenia predmetu nájmu titulom zmluvnej pokuty stáva vlastníctvom prenajímateľa.

**D ô v o d o v á s p r á v a**

Podaním zo dňa 29.04.2013 a 23.05.2013 sa na BSK obrátil športový klub ŠKST BRATISLAVA, s. r. o., IČO: 36 664 782, so žiadosťou o dlhodobý prenájom nehnuteľnosti – stavby súp. č. 11725 situovanej na parcele č. 17063/11 vedenej na LV č. 4196 a LV č. 2056 v k. ú. Nové Mesto, ako športová hala, za účelom realizácie športových aktivít v oblasti stolného tenisu. Uvedený športový klub je 15 násobný majster Slovenska a ako jediný športový klub zo Slovenska hrá extraligu, ktorú v roku 2012 vyhral v Českej republike.

Svoju žiadosť o dlhodobý prenájom podmieňujú preinvestovaním finančných prostriedkov v sume 450 000,-€ bez dane z pridanej hodnoty, na celkovú rekonštrukciu objektu športovej haly, a to od rekonštrukcie strešného plášťa, cez opravu strechy, obvodového plášťa stavby, vyčistenia objektu, opravy elektroinštalácie, vykurovania, zdravotechniky, vzduchotechniky atď.

Znaleckým posudkom znalca Ing. Vladimíra Nováka č. 14/2010 všeobecná hodnota uvedených nehnuteľností stanovená nasledovne:

* **stavba športovej haly v sume 365 768,45,-€**
* **pozemok parcela č. 17063/11 o výmere 936 m2 v sume 88 863,84,-€**

Športová hala je dvojpodlažná, daná do užívania podľa dostupných informácií v roku 1982, pričom začiatok výstavby sa datuje do roku 1979, avšak formálne, resp. administratívne bola skolaudovaná až v roku 2003. Predpokladané využívanie je do roku 2006 pre školské účely.

***Dispozičné riešenie***

Posudzovaná športová hala je pôdorysného tvaru obdĺžnik, má dve nadzemné podlažia, hlavný vstup je zo severozápadnej strany na 1. nadzemnom podlaží. Pri vstupe sa nachádza vstupná hala s priestorom vrátnice, zo vstupnej haly je prístupné schodisko na 2. nadzemné podlažie, kde sa nachádza hlavný priestor športovej haly pre rôzne športové využitie. Na prvom nadzemnom podlaží je zo vstupnej haly prístupná chodbou malá telocvičňa situovaná na konci haly (juhovýchod). Pri vrátnici sa nachádza posilňovňa, ďalej sú z chodby prístupné šatne s umyvárňami. Vo východnej časti sa ďalej nachádzajú priestory sauny, bazénu a regeneračného bazénu. ďalej sa tu nachádzajú priestory technologických zariadení pre vykurovanie, vzduchotechniku, elektro a rozvody vody a kanalizácie.

Športová hala toho času nie je prevádzky schopná bez komplexnej rekonštrukcie.

**Uznesením ZBSK dňa 01.10.2010 č. 62/2010 bol celý areál bývalej Zipp Bratislava s.r.o., ktorého súčasťou je aj objekt športovej haly spolu s pozemkom vo vlastníctve BSK, vyhlásený za prebytočný majetok.** Na uvedený majetok bola v rokoch 2010 až 2011 opakované vyhlasovaná OVS, a to ako súčasť areálu bývalej ZIPP Bratislava, s. r. o.

O uvedený majetok nebol prejavený záujem.

Uznesením ZBSK č. 52/2014 zo dňa 20.06.2014 bol schválený návrh na vyhlásenie OVS na prenájom nebytového priestoru – športovej haly, na Starej Vajnorskej 14 v Bratislave.

Zámer prenájmu bol zverejnený na internetovej stránke BSK dňa 02.07.2014 v časti elektronická úradná tabuľa ako aj na úradnej tabuli BSK.

V dňoch 17.07.2014 až 24.07.2014 bola uvedená OVS zverejnená v denníku Hospodárske noviny a v denníku SME.

Dňa 19.08.2014 zasadala Komisia majetku, investícií a verejného obstarávania ZBSK, na vyhodnotenie výsledkov OVS.

Nakoľko komisia nebola uznášaniaschopná, predseda komisie po telefonickej konzultácii s podpredsedom BSK p. Bendíkom navrhol, že doručené podanie k OVS bude otvorené len za účasti 2 prítomných členov komisie a bude skontrolované splnenie súťažných podmienok. V termíne na podanie súťažného návrhu, t.j. do 1.8.2014 do 12.00 hod. doručil svoju ponuku ŠKST Bratislava, spol. s r.o., Zohorská 29, 900 55 Lozorno.

Na základe kontroly prítomní dvaja členovia komisie konštatujú formálne splnenie podmienok OVS s tým, že materiály OVS na prenájom nebytového priestoru – športovej haly na Starej Vajnorskej č. 14, Bratislava, budú opätovne mailom doručené na opakované odsúhlasenie uznesenia per rollam.

**Výsledok hlasovania:**

**Počet členov komisie:** 5

**Za:** 4 – Ing. Zuzana Schwartzová, Ing. Ivan Patoprstý, Ing. Juraj Káčer, Jana Cigániková

**Proti:** 0

**Zdržal sa:** 0

**Nehlasoval:** 1 – Mgr. Attila Horváth

**Komisia majetku, investícií a verejného obstarávania konštatuje formálne splnenie podmienok OVS na prenájom nebytového priestoru - športovej haly, na Starej Vajnorskej č. 14, Bratislava, vo vlastníctve BSK zo strany záujemcu ŠKST Bratislava, spol. s r.o. a odporúča schválenie toto záujemcu ako víťaza OVS Zastupiteľstvu Bratislavského samosprávneho kraja**.

**Stanoviská komisií Zastupiteľstva BSK**

**Bod :„Návrh**  **na dlhodobý prenájom nehnuteľnosti – športovej haly na Starej Vajnorskej ceste č. 14, Bratislava, vo vlastníctve BSK.“**

|  |  |  |  |  |  |  |
| --- | --- | --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | | **Akceptované / Neakceptované** | | **Zapracované / Nezapracované** |
| Komisia zdravotníctva a sociálnych vecí | Materiál nebol prerokovaný | Prítomní  Za  Proti  Zdržal sa  Nehlasoval | |  | |  |
| Komisia dopravy | Materiál nebol prerokovaný | Prítomní  Za  Proti  Zdržal sa  Nehlasoval | |  | |  |
| Komisia európskych záležitostí, regionálnej spolupráce a cestovného ruchu | Materiál nebol prerokovaný | Prítomní  Za  Proti  Zdržal sa  Nehlasoval | |  | |  |
| Komisia kultúry | Materiál nebol prerokovaný | Prítomní  Za  Proti Zdržal sa  Nehlasoval | |  | |  |
| **Komisie majetku, investícií a verejného obstarávania** | Materiál bol prerokovaný - konštatuje formálne splnenie podmienok OVS na prenájom nebytového priestoru - športovej haly, na Starej Vajnorskej č. 14, Bratislava, vo vlastníctve BSK zo strany záujemcu ŠKST Bratislava, spol. s r.o. a odporúča schválenie tohto záujemcu ako víťaza OVS Zastupiteľstvu Bratislavského samosprávneho kraja. | Prítomní 3  Za 3  Proti 0  Zdržal sa 0  Nehlasoval0 | |  | |  |
| **Komisia školstva, športu a mládeže** | Materiál bol prerokovaný – odporúča predložený materiál schváliť | Prítomní 7  Za 7  Proti 0  Zdržal sa 0  Nehlasoval 0 | |  | |  |
| **Finančná komisia** | Materiál bol prerokovaný – **Komisia odporúča Z BSK predložený návrh uznesenia schváliť** | | Prítomní 5  Za 5+2 per rollam  Proti 0  Zdržal sa 0  Nehlasoval 0 |  |  | |