**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

Dňa 03.10. 2014

**Návrh**

na schválenie vecného bremena v prospech Západoslovenská distribučná, a. s., Bratislava, spočívajúceho v uložení a zriadení elektroenergetického zariadenia na majetku BSK.

Materiál predkladá: Materiál obsahuje:

**Ing. Igor Bendík**  1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

MUDr. Valerián Potičný, MPH

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

Mgr. Danica Harmaniaková

referent právneho oddelenia

Bratislava

október 2014

N á v r h u z n e s e n i a

**UZNESENIE č. ........ / 2014**

**zo dňa 03.10.2014**

Zastupiteľstvo Bratislavského samosprávneho kraja po prerokovaní materiálu

**A: s c h v a ľ u j e**

**zriadenie vecného bremena** **na pozemkoch vo vlastníctve BSK, a to na:**

**parcele č. 336/1** - zastavané plochy a nádvoria o výmere 9 533 m2

**parcele č. 340** - zastavané plochy a nádvoria o výmere 1144 m2

**parcele č. 364** - zastavané plochy a nádvoria o výmere 1482 m2

vedené Okresným úradom Senec, Odborom katastrálnym, na LV č. 1860, registra C KN, v k. ú. Tomášov, obec Tomášov, okres Senec, vo vlastníctve Bratislavského samosprávneho kraja **v prospech oprávneného** - **Západoslovenská distribučná**, **a.s., Bratislava,** Čulenova č. 6, 816 47 Bratislava, vedená Obchodným registrom Okresného súdu BA I oddiel: Sa, vložka č. 3879/B, IČO: 36 361 518, zastúpená na základe plnomocenstva Obcou Tomášov, ul. 1. Mája č.5, 900 44 Tomášov, IČO: 00 305 120, zastúpená Jozefom Szalayom, **v rozsahu 332,79 m2** stanovenom **geometrickým plánom č. 105/2014** , na podklade stavebného povolenia  **Č. j : Výst.376-411-14-To** zo dňa 26.08.2014, vydaného Spoločným stavebným úradom v Tomášove, **za za jednorázovú odplatu vo výške 570,-€, stanovenú ZP č. 79/2014** vypracovaným znalcom v odbore stavebníctvo, odhad hodnoty nehnuteľností Ing. Jozefom Blanárom**,** pre potreby výstavby SO 01 – VNK, NNK prípojky, TS, pre 23 bytových jednotiek,

s podmienkami:

* oprávnený z vecného bremena podpíše zmluvu o vecnom bremene do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote oprávnený z vecného bremena nepodpíše zmluvu o vecnom bremene uznesenie stráca platnosť,
* oprávnení z vecného bremena uhradia cenu vecného bremena na základe priložených znaleckých posudkov do 30 dní od podpísania zmluvy o vecnom bremene obidvoma zmluvnými stranami.
* oprávnený z vecného bremena pri realizácii stavby elektrotechnického zariadenia nezasiahne do cestného telesa cesty II. triedy č. 510, III. triedy č. 5037 v majetku BSK,
* počas realizácie stavby nesmie dôjsť k obmedzeniu premávky na ceste II/510 a III/5037,
* kríženie káblov s cestou bude realizované pretláčaním,
* investor zabezpečí bezpečnosť práce a cestnej premávky počas realizácie stavby,
* pre realizáciu výkopu investor dodrží technické podmienky stanovene Regionálnymi cestami Bratislava, a. s., Čučoriedkova 6, Bratislava.

**D ô v o d o v á s p r á v a**

Dňa 20.06.2014 sa na Úrad BSK obrátila Obec Tomášov so žiadosťou o zriadenie vecného bremena na pozemkoch parcela č. 364, 340, 336/1, v k. ú. obce Tomášov, okres Senec pre potreby zriadenia VN prípojky pre transformačnú stanicu PS 01 v dôsledku realizovanej stavby bytového domu s 23 –mi bytovými jednotkami, v prospech Západoslovenskej distribučnej, a. s., Čulenova 6, 816 47 Bratislava. Stavebníkom bytového domu je Obec Tomášov.

K podaniu bola priložená podkladová dokumentácia – legenda VN rozvodov a TS, vypracovaná projektantom – Ing. Viktóriou Kusou pre objednávateľa spoločnosť Enermont, s. r. o., Hraničná 14, Bratislava, Stavebné povolenie Č. j : Výst.376-411-14-Tozo dňa 26.08.2014, vydaného Spoločným stavebným úradom v Tomášove, GP č.105/2014, vyjadrenie Okresného úradu Senec, odboru cestnej dopravy a pozemných komunikácií č. OU-SC-OCDPK-2014/002676 zo dňa 27.03.2014, vyjadrenie Regionálnych ciest Bratislava č. 294/14/268/OSI zo dňa 28.03.2014.

Celková dĺžka VNK, NNK prípojky situovanej na pozemkoch BSK predstavuje 332,79 m2 a má prechádzať pozemkami na ktorých je situované cestné teleso, a to:

* parcela č. **336/1** Rastická ulica, cesta II/510 v majetku BSK
* parcela č. **340**  Alžbetínska ulica, cesta III/5037 v majetku BSK
* parcela č. **364**  Alžbetínska ulica, cesta III/5037 v majetku BSK.

Prípojka má byť vedená v súbehu s cestou II/510 a III/5037 tesne pri oplotení pozemkov, vrátane umiestnenia kioskovej trafostanice na pozemku vo vlastníctve obce Tomášov, v nadväznosti na technické požiadavky Regionálnych ciest Bratislava, a. s., Čučoriedkova 6, Bratislava.

Na základe vyššie uvedených skutočností Vám predkladáme materiál na schválenie do zastupiteľstva.

**Stanoviská komisií Zastupiteľstva BSK**

**Bod :„Návrh na schválenie bezodplatného vecného bremena v prospech Západoslovenská distribučná, a. s., Bratislava, spočívajúceho v uložení a zriadení elektroenergetického zariadenia na majetku BSK.“**

|  |  |  |  |  |  |  |
| --- | --- | --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | | **Akceptované / Neakceptované** | | **Zapracované / Nezapracované** |
| Komisia zdravotníctva a sociálnych vecí | Materiál nebol prerokovaný | Prítomní  Za  Proti  Zdržal sa  Nehlasoval | |  | |  |
| Komisia dopravy | Materiál nebol prerokovaný | Prítomní  Za  Proti  Zdržal sa  Nehlasoval | |  | |  |
| Komisie regionálneho rozvoja, územného plánovania a životného prostredia | Materiál bol prerokovaný  **Komisia odporúča Z BSK predložený návrh uznesenia schváliť** | Prítomní 6  Za 6  Proti 0  Zdržal sa 0  Nehlasoval 0 | |  | |  |
| Komisia kultúry | Materiál nebol prerokovaný | Prítomní  Za  Proti Zdržal sa  Nehlasoval | |  | |  |
| **Komisie majetku, investícií a verejného obstarávania** | Materiál nebol prerokovaný | Prítomní  Za  Proti  Zdržal sa  Nehlasoval | |  | |  |
| **Komisia školstva, športu a mládeže** | Materiál nebol prerokovaný | Prítomní  Za  Proti  Zdržal sa  Nehlasoval | |  | |  |
| **Finančná komisia** | Materiál bol prerokovaný  **Komisia odporúča Z BSK predložený návrh uznesenia schváliť** | | Prítomní 5  Za 5+2 per rollam  Proti 0  Zdržal sa 0  Nehlasoval 0 |  |  | |